Lola Vinberg

**Lola Alexandra Vinberg** oli Sofia Arasolan esittämä hahmo televisiosarjassa Salatut elämät, jossa hänet nähtiin vuosina 2017-2019. Hahmon ensiesiintyminen tapahtui 1. joulukuuta 2017 esitetyssä jaksossa *3283: Linda haravoi vihaansa*. Lola poistui sarjasta 10. kesäkuuta 2019 televisiossa esitetyssä jaksossa *3581: Lola ja Pietari, paluu tulevaisuuteen* ja siirtyi saman vuoden syyskuussa alkaneeseen spin-off -sarjaan Rantabaari. Hahmo menehtyi sarjan kolmannella tuotantokaudella, joka nähtiin televisiossa huhtikuussa 2021. Lisäksi Lola nähtiin kesäkuussa 2018 spin-off -sarjassa Pihlajasatu.

## Elämä sarjassa

Lola on Pietari Haukkalan kihlattu, jonka kanssa hänen piti lähteä yhteiselle lomamatkalle, mutta he joutuivatkin auto-onnettomuuteen, jossa Lolalle kävi pahemmin. Sairaalassa hän heräsi vuosien jälkeen koomasta. Lola joutui pyörätuoliin ja muutti väliaikaisesti Pietarin nykyisen naisystävän Eva Tammisen luokse asumaan. Hän pääsi pyörätuolista eroon ja käytti vielä hetken kävelykeppejä, kunnes osasi taas kunnolla kävellä. Lola tutustui Evan ex-miesystävään Jiri Viitamäkeen, joka halusi ostaa puolet naisen omistamasta strippiklubi Herukasta. Heidän välille tuli pientä kipinää, kunnes Jirin ex-naisystävä Alissa Nikkinen sai tietää, mitä Jiri aikoo ja päätti saada Lolan puolellensa. Lola myi puolet Herukasta Alissalle. Alissa oli sopinut Jirille hoitavansa Herukan tälle ja esittäen heidän olevan jälleen yhdessä, kunnes käräytti Jirin Lolalle. Lola ystävystyi Alissan kanssa ja he muuttivat Pihlajakatu 23:ssa sijaitsevaan myynnissä olleseen Jirin omistamaan B5-asuntoon, jonka Jiri oli laittanut myyntiin. Jiri oli pettynyt Alissan olleen asunnon ostaja. Lolalla on ollut säätöä Kari Taalasmaan ja Aki Nikkisen kanssa. Lola palkkasi Herukkaan töihin Benjamin Taalasmaan tietämättä, että Benjamin on alaikäinen ja Karin poika, sillä Benjamin oli valehdellut olevansa täysi-ikäinen ja sanonut sukunimekseen entisen sukunimensä Aution, koska muuten jäisi kiinni. Myöhemmin Lola joutui ongelmiin Benjaminin pidettyä salaa nuorten juhlat Herukassa ja joihin oli tullut viranomaiset. Selvisi, että Jiri oli antanut nimettömän vihjeen Herukassa olevista bileistä poliisille, jonka myötä Lola menetti työpaikkansa. Lola sai tietää Jirin juonesta itkuhälyttimen kautta, kun Jiri puhui tästä pojalleen Magnukselle. Lolalle soitettiin paikassa olevan asbestia, joten Lola päätti kostoksi olla kertomatta Jirille asiasta mitään ja tehdä sopimuksen, jolloin Jiri sai paikan itselleen. Myöhemmin kuitenkin Jiri sai tietää Herukassa olevan asbestia ja tuhosi paikan sekä oli erittäin vihainen tästä Lolalle. Lola tapaili hetken Pietarin pikkuveljeä Jannea, mutta hän ei ollut ollenkaan kiinnostunut miehestä toisin kuin Janne Lolasta. Hän työskenteli hetken aikaa kahvila Moosessa, mutta ei viihtynyt siellä. Myöhemmin Camilla Axelsson palkkasi Lolan majatalo Amandan ravintolapäälliköksi Sannin siirryttyä Akin toimistolle. Lola alkoi tapailemaan jälleen Karia ja he aloittivat suhteen, mutta kun hän sai tietää Karin pettäneen miehen vankilasta vapautuneen ex-naisystävän Linda Eerikäisen kanssa, he erosivat. Hän päätyi sänkyyn juuri Pepistä eronneen Pietarin kanssa, jonka myötä heidän välille alkoi tulla uutta kipinää. Lopulta kaksikko palasi yhteen ja he päättivät lähteä yhdessä ulkomaille.

## Rakkauselämä

* Pietari Haukkala
* Jiri Viitamäki
* Kari Taalasmaa
* Aki Nikkinen
* Janne Haukkala